Στέγη Ελληνικών Χορωδιών

Σεμινάριο Διεύθυνσης Χορωδίας με τον Αγαθάγγελο Γεωργακάτο
2022-05-20 - 2022-05-23 | Ελληνικό Ωδείο Μαρούσι, Λεωφόρος Κηφισίας & Πεντέλης 2, Μαρούσι, Ελλάδα
Πληροφορίες στην συνημμένη αφίσα

Ημερίδα για την Εμφύλη Βία Στέγης Ελληνικών Χορωδιών
2022-05-22 11:00 - 15:00 (Europe/Athens)
ΣΤΕΓΗ ΕΛΛΗΝΙΚΩΝ ΧΟΡΩΔΙΩΝ.
20 Χρόνια Μουσικές Δράσεις και Πρωτοβουλίες…!!!

“Με την Μουσική Σταματάμε την Βία.”
Διαδικτυακή Ημερίδα της Στέγης Ελληνικών Χορωδιών αφιερωμένη ενάντια στην Έμφυλη Βία, την Κυριακή 22 Μαΐου 2022 το πρωί 11:00-15:00,
σε συνεργασία με τον Πολιτιστικό Σύλλογο“Κοραής” Θεσσαλονίκης μετά από πρότασή του και την υποστήριξη του Κέντρου ΔΙΟΤΙΜΑ.
Όλοι μαζί με μια φωνή, καταδικάζουμε κάθε μορφή βίας .
Η Στέγη συνομιλεί με την Κοινωνία για να αναδείξει και να ενεργοποιήσει τα θετικά οφέλη της ενασχόλησης με το χορωδιακό τραγούδι και τον Πολιτισμό γενικότερα, με σκοπό την εξάλειψη τέτοιων θλιβερών φαινομένων …!!!

40ο Διεθνές Χορωδιακό Φεστιβάλ Καρδίτσας
2022-06-09 - 2022-06-20
Από Πέμπτη 9 έως Κυριακή 19 Ιουνίου 2022 θα πραγματοποιηθεί το 40ο Διεθνές Χορωδιακό Φεστιβάλ Καρδίτσας, κορυφαίος θεσμός του Νομού Καρδίτσας, πρότυπο επαρχιακού Διεθνούς Φεστιβάλ, ένας ιστορικός χορωδιακός θεσμός της Ελλάδος και διεθνώς.
Το συγκεκριμένο Χορωδιακό Φεστιβάλ, στο οποίο έχουν λάβει μέρος κορυφαίες χορωδίες από κάθε γωνιά της γης, διακεκριμένες ορχήστρες και σπουδαίοι σολίστ, οργανώνεται από το 1983 στην Καρδίτσα και αποτελεί κορυφαίο καλλιτεχνικό γεγονός, ενώ υλοποιείται υπό την καλλιτεχνική διεύθυνση του Μαέστρου και Καθηγητή Νίκου Ευθυμιάδη.
Πάνω από 150 χορωδίες από την Ελλάδα και το Εξωτερικό, συμφωνικές ορχήστρες, σολίστ, μαέστροι, συνθέτες συμμετέχουν κάθε χρόνο στο Διεθνές Φεστιβάλ Καρδίτσας!
Το 40ου Διεθνές Χορωδιακό Φεστιβάλ Καρδίτσας είναι αφιερωμένο στον Εθνικό μας συνθέτη Νικόλαο Μάντζαρο (1795-1872), για τα 150 χρόνια από το θάνατο του συνθέτη, στον μοναδικό σύγχρονο συνθέτη Ιάνη Ξενάκη(1921-2001) για τα 100 χρόνια από την γέννηση του, στον κορυφαίο κλασσικό Ιωσήφ Χάυδν (1732-1809) για τα 290 χρόνια από τη γέννηση του, στον Καρδιτσιώτη ήρωα και αρχιστράτηγο της Επανάστασης του ’21 Γεώργιο Καραϊσκάκη (1782-1827) και στον μεγαλύτερο ποιητή της Χριστιανοσύνης Δάντη Αλιγκέρι (1265-1321) και θα πραγματοποιηθεί στις αίθουσες εκδηλώσεων των ξενοδοχείων <<Κιέριον>> Καρδίτσας και Mouzaki Palace στο Μουζάκι, στο Βυζαντινό Κάστρο Φαναρίου, στη Λίμνη Πλαστήρα, στην Σπηλιά του Καραισκάκη και στο αίθριο της Δημοτικής Αγοράς Καρδίτσας.
Στο τέλος της κάθε βραδιάς παρουσιάζεται ένα Κοινό Έργο ύστερα από Χορωδιακό Εργαστήρι που έχει πραγματοποιηθεί και το οποίο θα διευθύνει ένας διακεκριμένος Έλληνας ή ξένος Μαέστρος, μέλος της Διεθνούς Καλλιτεχνικής- Κριτικής Επιτροπής.
Επιπλέον διαθέτει ένα κανονισμό μοναδικό ίσως σε παγκόσμια κλίμακα, γιατί εξασφαλίζει την ταυτόχρονη πραγματοποίηση πολλών πρώτων εκτελέσεων κατόπιν παραγγελίας σε Έλληνες και ξένους συνθέτες βοηθώντας έτσι την σύγχρονη δημιουργία. Ακόμη εξασφαλίζει ένα πολύ μεγάλο αριθμό εκτελεστών, που έρχονται από κάθε γωνιά της Ευρώπης και της οικουμένης.
Θεωρείται το σημαντικότερο ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ ΤΗΣ ΕΛΛΑΔΟΣ με πολύ μεγάλη συμμετοχή ξένων χορωδιών.
Μακριά από λαϊκισμούς και κινήσεις εντυπωσιασμού, το Διεθνές Χορωδιακό Φεστιβάλ Καρδίτσας αποτελεί μία σημαντική τομή για την Εκπαίδευση και τον Πολιτισμό, την Τέχνη και τη Μουσική.
Οι πρωτοτυπίες του Φεστιβάλ σε παγκόσμια κλίμακα είναι:

Οι Χορωδίες που λαμβάνουν μέρος έχουν την ευχέρεια να παρουσιάσουν έργα συγκεκριμένων εποχών.
Στο τέλος κάθε βραδιάς σε ειδική συζήτηση, εφόσον το επιθυμούν, με την Κριτική Επιτροπή οι διευθυντές των χορωδιών δέχονται υποδείξεις για βελτίωση κ.λπ.
Οι Χορωδίες δύνανται να εκτελούν και να ερμηνεύουν μεταξύ των άλλων και έργα αρχαίας ελληνικής, βυζαντινής, γρηγοριανής και σύγχρονης ελληνικής μουσικής.
Στο τέλος κάθε βραδιάς, όλες οι χορωδίες μαζί ή επιλεγμένα μέλη τους ερμηνεύουν, εφόσον το επιθυμούν, ένα έργο έλληνα ή ξένου συνθέτη σε πρώτη εκτέλεση, το οποίο διευθύνεται κάθε φορά από ένα μέλος της Διεθνούς Κριτικής Επιτροπής του Φεστιβάλ. Με τον τρόπο αυτό οι μαέστροι και οι χορωδίες, ελληνικές και ξένες, για την καλύτερη προετοιμασία των κοινών έργων έχουν την ευκαιρία να συνεργαστούν, να δουλέψουν ΕΡΓΑΣΤΗΡΙΑΚΑ υπό την διεύθυνση διακεκριμένων μαέστρων, σε πολύ αξιόλογα αλλά άγνωστα έργα αποκομίζοντας πολλά τεχνικά οφέλη, ενώ παράλληλα ανανεώνουν και το ρεπερτόριό τους.
Τα έργα αυτά Ελλήνων και ξένων συνθετών γράφονται ύστερα από παραγγελία ειδικά για το ΔΙΕΘΝΕΣ ΦΕΣΤΙΒΑΛ ΚΑΡΔΙΤΣΑΣ.
Το ΔΙΕΘΝΕΣ ΦΕΣΤΙΒΑΛ ΚΑΡΔΙΤΣΑΣ εκτός από το Διεθνές Φεστιβάλ Χορωδιών περιλαμβάνει πληθώρα άλλων εκδηλώσεων που συνίστανται σε: βραδιές όπερας, συμφωνικής μουσικής, θρησκευτικής μουσικής σε μοναστήρια, σε εκκλησίες, σε ανοιχτά θέατρα της Λίμνης Πλαστήρα, σε αίθουσες εκδηλώσεων ξενοδοχείων της περιοχής, στην αίθουσα εκδηλώσεων του Ωδείου Καρδίτσας-Κωνσταντίνος Ευθυμιάδης, εμφανίσεις φιλαρμονικών, εκθέσεων ζωγραφικής και χαρακτικής κ.ά.

Με τον τρόπο αυτό προβάλλεται διεθνώς η μουσική μας κληρονομιά και παράλληλα δίνεται η ανάλογη σημασία στην μελέτη και ερμηνεία του Γρηγοριανού μέλους.
Για πρώτη φορά παγκοσμίως η βυζαντινή και η αρχαία ελληνική μουσική συμμετέχουν ισότιμα με το γρηγοριανό μέλος και την Αναγεννησιακή πολυφωνία.
Μια άλλη δυνατότητα των χορωδιών είναι να εκτελούν έργα του 15ου και 16ου αιώνα που δίνει στις χορωδίες τη δυνατότητα να μελετήσουν και να εμβαθύνουν στα αριστουργήματα της κλασικής πολυφωνίας. Εκτός από την εκτέλεση έργων ρομαντικών συνθετών, μπορούν να εκτελούν έργα σύγχρονων συνθετών καθώς και παραδοσιακή μουσική κάθε χώρας.
Το Φεστιβάλ πραγματοποιείται στη διάρκεια όλης της χρονιάς με πολλές εκδηλώσεις σε διάφορους χώρους και σε διαφορετικές περιοχές, προκειμένου να γίνουν Κοινωνοί της Μουσικής ευρύτερα στρώματα της περιοχής.
Παράλληλα, θα πραγματοποιηθεί το 10ο Πανελλήνιο Σεμινάριο Διεύθυνσης Μικτής-Νεανικής- Γυναικείας-Παιδικής Χορωδίας από την Παρασκευή 2 έως την Κυριακή 4 Δεκεμβρίου 2022, στο οποίο θα διδάξει ο Νίκος Ευθυμιάδης( Master of Arts στην διεύθυνση).
Οι χορωδίες που θα λάβουν μέρος, μπορούν να εκπροσωπήσουν το Διεθνές Φεστιβάλ Καρδίτσας και τη χώρα μας σε σπουδαία, Μουσικό-Χορωδιακά Φεστιβάλ του εξωτερικού όπως στο Castellamare di Stabbia (Νάπολη) της Ιταλίας, στο Νόβισαντ της Σερβίας, στη Ρώμη της Ιταλίας, στο Bacaou της Ρουμανίας και στην Opava της Τσεχίας.
Επίσης, μπορούν να λάβουν μέρος στο σημαντικό CAMPUS ESTIVO MUSICALE του SALERNO.
Δηλώσεις Συμμετοχής υποβάλλονται έως 2 Μαΐου 2022.
Για την επιτυχία της όλης εκδήλωσης συμβάλλουν η Ιερά Μητρόπολη Θεσσαλιώτιδος και Φαναριοφερσάλων, η Περιφερειακή Ενότητα Καρδίτσας (Περιφέρεια Θεσσαλίας) ο Δήμος Καρδίτσας, ο Δήμος Μουζακίου, και η Πανελλήνια Ομοσπονδία Χορωδιών και Διευθυντών Χορωδιών.
Για περισσότερες πληροφορίες, τον Κανονισμό, τη Δήλωση Συμμετοχής και το Σεμινάριο οι ενδιαφερόμενοι μπορούν να απευθύνονται στη Γραμματεία του Διεθνούς Φεστιβάλ Καρδίτσας και της Πανελλήνιας Ομοσπονδίας Χορωδιών και Διευθυντών Χορωδίας: Κολοκοτρώνη 38 και Ύδρας Τ.Κ. 43100 Καρδίτσα, Τηλ:24410-75440, 24410-42896, Fax:24410-21970, Ε-mail: nke@otenet.gr.

Συναυλία Χορωδιακής Μουσικής
2022-06-15 20:15
15 Ιουνίου 2022, 8.15μμ, Πνευματικό Κέντρο Δήμου Νέας Φιλαδελφείας (Ν. Τρυπιά 45)
Με τη συμμετοχή τριών χορωδιών. Αναλυτικές πληροφορίες αναγράφονται στην αφίσα.

40th International Choral Festival of Preveza
2022-07-04 - 2022-07-11
Mark your calendar for July 2021 to be part of the 40th International Choral Festival of Preveza. The festival will be held from 4 to 10 of July 2022 in Preveza. The International Choral Festival of Preveza counts 39 interesting and exciting years of high-quality choral music, challenged by excellent choirs which are continuously raising its standards and a great variety of intercultural experiences with participants from all over the world. The festival includes numerous concerts given at idyllic locations of the area like the seaside fortress of Preveza and the historic Ancient Auditorium of Nikopolis “Odeon”. For visiting choirs, Preveza provides an opportunity not only to perform; but also, to experience some of the world’s best choral music, soak up the atmosphere and enjoy the mingling, singing and fun, and explore the picturesque city of Preveza and its surrounds. The festival will be managed by the Choral Society “Armonia” of Preveza, under the patronage of the city of Preveza. Choirs are eligible to join the festival as non-competitive choirs participating in all the performances of the festival.
More details: https://www.armoniachoir.gr/festival/page.php?title=38

Project Πatriδa: Κύκλος Διαλέξεων & Εργαστήρι Σύνθεσης
2022-09-24 - 2022-10-10
Το Τμήμα Μουσικών Σπουδών του Αριστοτελείου Πανεπιστημίου Θεσσαλονίκης και το Γυναικείο Φωνητικό Σύνολο “Voci Contra Tempo” οργανώνουν από κοινού το Project Πatriδa, ένα σύνθετο project για τη χορωδιακή μουσική που περιλαμβάνει Εργαστήρια – Διαλέξεις – Μαθήματα Σύνθεσης και Συναυλίες στην Ελλάδα και στο εξωτερικό.
Αναλυτικές πληροφορίες στην σχετική ανακοίνωση.

8o Πανελλήνιο Σεμινάριο Στέγης Ελληνικών Χορωδιών
2022-10-14 - 2022-10-17 | Αίθουσα Συναυλιών “Λούλη Ψυχούλη” ATHENAEUM Ωδείου, Κορινθίας 6, Αμπελόκηποι, Αθήνα
Η Στέγη Ελληνικών Χορωδιών ως Συλλογικός Χορωδιακός Φορέας της πατρίδας μας, έχει ως σκοπό της την έμπρακτη υποστήριξη των Ελληνικών Χορωδιών των Μαέστρων τους και των νέων μουσικών που ασχολούνται με την Χορωδιακή Μουσική. Ο ιδρυτής και πρώτος Πρόεδρος της Στέγης, ο αείμνηστος Στέφανος Βασιλειάδης, είχε μεγάλη αγάπη για τα παιδιά. Έτσι η Στέγη αφιέρωσε το πρώτο Σεμινάριο στην Παιδική Χορωδία. Ύστερα από είκοσι χρόνια μουσικής προσφοράς στις χορωδίες μας, η Στέγη Ελληνικών Χορωδιών κλείνει αυτή την εικοσαετή περίοδο μέ ένα ακόμα Σεμινάριο για τη διεύθυνση Παιδικής Χορωδίας.
Αναλυτικές πληροφορίες: http://www.stegi-chorus.gr/8o-πανελλήνιο-σεμινάριο-στέγης/

Χριστουγεννιάτικη Συναυλία Χορωδίας «Θεόδωρος Φωκαεύς» (Πάτρα)
2022-12-11 19:00 - 20:30
Αναλυτικές πληροφορίες στην πρόσκληση.

Προθεσμία Υποβολής Αιτήσεων 4ου Διαγωνισμού Σύνθεσης Χορωδιακού Έργου
2022-12-15 - 2022-12-16
Προκήρυξη διαγωνισμού: http://www.stegi-chorus.gr/?p=8336

Κεντρική Χριστουγεννιάτικη εκδήλωση Μητρόπολης Καλαβρύτων
2022-12-19 18:30
Αναλυτικές πληροφορίες υπάρχουν εδώ.

Ωδή στα Χριστούγεννα (Ελληνικό Ωδείο)
2022-12-19 20:00
Ωδή στα Χριστούγεννα με έργα:

J. S. Bach
A. Vivaldi
W. A. Mozart

μουσική διεύθυνση: Νίκος Καριώτης
Συμμετέχουν:

Χορωδία του Καλλιτεχνικού Εργαστηρίου «ΜΑΡΣΥΑΣ»
Μαρία Κονταξάκη, σοπράνο
Βάσω Καριώτη, μετζοσοπράνο
Μικτή Χορωδία του Ελληνικού Ωδείου διδασκαλία Βάσω Καριώτη

Πρόγραμμα
1. Mozart, Wolfgang Amadeus: 3 sonatas for flute, clarinet in Bb, 2 violins, violoncello, contrabass & orgel
a) KV 69 in D
b) KV 244 in F
c) KV 144 in D
Ορχήστρα Νέων Ελληνικού Ωδείου HCYO
2. Good Night (διασκευή Doreen Rao)
Γυναικείο Τμήμα Χορωδίας Ελληνικού Ωδείου – διδασκαλία Βάσω Καριώτη
Φώτης Ματζαρίδης (πιάνο)
3. Bach, Johann Sebastian: Weihnachtsoratorium, BWV 248
a) Bereite dich Zion (aria)
b) Wie soll ich dich empfangen (chorale)
Βάσω Καριώτη (mezzo soprano)
Μικτή Χορωδία Ελληνικού Ωδείου – διδασκαλία Βάσω Καριώτη
Μικτή Χορωδία καλλιτεχνικού εργαστηρίου Μαρσύας – διδασκαλία Νίκος Καριώτης
Ορχήστρα Νέων Ελληνικού Ωδείου HCYO
4. Mozart, Wolfgang Amadeus: Laudate Dominum, KV 339
Μαρία Κονταξάκη (soprano)
Μικτή Χορωδία καλλιτεχνικού εργαστηρίου Μαρσύας – διδασκαλία Νίκος Καριώτης
Ορχήστρα Νέων Ελληνικού Ωδείου HCYO
5. Vivaldi, Antonio: Beatus Vir, RV 598
Βάσω Καριώτη (mezzo soprano) – Μαρία Κονταξάκη (soprano)
Μικτή Χορωδία καλλιτεχνικού εργαστηρίου Μαρσύας – διδασκαλία Νίκος Καριώτης
Ορχήστρα Νέων Ελληνικού Ωδείου HCYO
6. Feliciano, José: Felix Navidad
Ορχήστρα Νέων Ελληνικού Ωδείου HCYO
Χορωδία καλλιτεχνικού εργαστηρίου ΜΑΡΣΥΑΣ
Soprani Γκαγκούλη Ελεάννα, Καλεσοπούλου Δέσποινα, Κονταξάκη Μαρία, Μαντζουράνη Ισμήνη, Παππά Ιωάννα
Alti Γραμμένου Δανάη, Καριώτη Βάσω, Κυλάφη Μάρθα, Κουγιάλη Ξανθή, Τσίγκα Κική, Χρηστάκη Φλοράνς
Tenori Καλαβριζιώτης Θανάσης, Μπιρσίμης Δαμιανός, Χασούρας Ιάσων
Bassi Κρητικός Αντώνης, Λουλακούδης Κυριάκος, Χριστοδουλάκης Αλέξανδρος
Μικτή Χορωδία Ελληνικού Ωδείου
Soprani Αθανασίου Ανθή, Αλπαντάκη Αναστασία, Γρυπάρη Μαρία, Καντά Έλλη, Κουφοπούλου Ελισάβετ, Κυριαζή Κωνσταντίνα, Νάζου Άννα
Alti Βαρβέρη Όλγα, Κουκοπούλου Ιωάννα, Τσούτσου Αθανασία
Bassi Κρητικός Δημήτρης, Νικολόπουλος Στέφανος
Ορχήστρα Νέων Ελληνικού Ωδείου HCYO
Εξάρχων Νίκος Κόχιλας
Violin1 Παναγιώτου Ιωάννα, Παναγιώτου Κωνσταντίνα, Παπαδημητροπούλου Αλεξάνδρα
Violin2 Γκιώνη Νίνα, Ζαρκάδας Αλέξανδρος, Κακογιάννη Ευαγγελία, Ριφιώτη Νικόλ, Τσαντίδου Ναταλία, Τσινίδης Λεωνίδας
Cello Μπένσης Ευγένιος, Von Eickstedt Alexander
Piano Ματζαρίδης Φώτης, Ζερβουδάκη Μαριάνθη
Contrabass Κοκκινόπουλος Αλέξανδρος
Snare Drums Αλεξανδρόπουλος Κωνσταντίνος
Clarinet Χαμαράκης Γρηγόρης
Flute Γκόνου Δέσποινα
Guitar Μπάρετ Σπύρος, Πήχας Αλέξανδρος, Παναγιωτίδης Ευθύμιος
Ευχαριστούμε για την ευγενική συμμετοχή, τους καθηγητές του Ελληνικού Ωδείου
Νίνα Γκιώνη (βιολί)
Νίκο Κόχιλα (βιολί)
Βάσω Καριώτη (τραγούδι)
Μαρία Κονταξάκη (τραγούδι)
Μάρθα Κυλάφη (χορωδός)
Σπύρο Μπάρετ (κιθάρα)
Ευγένιο Μπένση (βιολοντσέλο)

Χριστουγεννιάτικη Συναυλία Ελληνικού Ωδείου Πύργου
2022-12-21 20:00
Ξεχωριστά τα φετινά Χριστούγεννα που έρχονται, καθώς μετά από τρία χρόνια θα μπορέσουμε επιτέλους να τα γιορτάσουμε μελωδικά, με τους συντελεστές του Ωδείου μας, στον γνώριμο και αγαπημένο χώρο του Δημοτικού Θεάτρου ΑΠΟΛΛΩΝ.
Η πανδημία που μας στέρησε τις ζωντανές μεγάλες εκδηλώσεις, παρόλο που εξακολουθεί να απασχολεί την καθημερινότητά μας, εντούτοις πλέον δεν μας εμποδίζει να βρεθούμε από κοντά, να χαρούμε, να τραγουδήσουμε, να εκφράσουμε μουσικά το χαρούμενο και ελπιδοφόρο μήνυμα των Χριστουγέννων.

Η Χριστουγεννιάτικη Συναυλία του Ελληνικού Ωδείου Πύργου – Μουσικός Σύλλογος «ΟΡΦΕΥΣ» 1932, θα πραγματοποιηθεί την Τετάρτη 21 Δεκεμβρίου και ώρα 8.00 μ.μ., σε συνδιοργάνωση με το Δημοτικό Οργανισμό Πολιτισμού Πύργου.
Το Ελληνικό Ωδείο – Παράρτημα Πύργου, συμβάλλοντας στην ενίσχυση της πολιτιστικής ταυτότητας της περιοχής μας, συνεχίζει με συνέπεια απέναντι στους σπουδαστές του, την μακρόχρονη και επιτυχημένη μουσική και εκπαιδευτική του πορεία. Τα 90 χρόνια δυναμικής συνεχούς λειτουργίας του, εγγυώνται με τον καλύτερο τρόπο την ποιότητα των μουσικών σπουδών των παιδιών και τη σωστή επιλογή για το μέλλον τους. Για μια ακόμη χρονιά διοργανώνει μία εορταστική συναυλία που αποτελεί καλλιτεχνικό σημείο αναφοράς για την πόλη μας, κατά την εορταστική περίοδο.
Στο πρόγραμμα περιλαμβάνονται χριστουγεννιάτικα τραγούδια & κάλαντα από όλον τον κόσμο. Συμμετέχουν Σπουδαστές του Ωδείου, Τμήμα Μουσικής Προπαιδείας, η Παιδική – Εφηβική Χορωδία, Καθηγητές του Ωδείου και Σολίστ, Μικρός Βυζαντινός Χορός και Σύνολο Ελληνικής – Παραδοσιακής Μουσικής.
Η είσοδος για το κοινό είναι ελεύθερη.
ΧΑΡΟΥΜΕΝΕΣ ΓΙΟΡΤΕΣ ΜΕ ΑΡΩΜΑ ΜΟΥΣΙΚΗΣ!

Οι εποχές του έρωτα (Καρλόβασι, Σάμος)
2023-02-18 20:00
Ο Σύλλογος Μουσικής & Πολιτιστικής Δημιουργίας «Ηδύλη» διοργανώνει δύο συναυλίες πολυφωνικής μουσικής αφιερωμένες στο διαχρονικό ερωτικό τραγούδι και στις…εποχές του!
Μουσικές του Χατζιδάκι, του Μαυρουδή, του Νίνο Ρότα, της Αναγέννησης, των Beatles κ.α. συνθέτουν τον κύκλο της αγάπης κατ’ αντιστοιχία με τον κύκλο της ζωής.
«Κάτι μαγικό γίνεται όταν είμαστε μαζί, όταν τραγουδάμε μαζί».
Συμμετέχει η μικτή χορωδία του Συλλόγου. Διεύθυνση Γιώργος Κουμαραδιός.
Τη χορωδία συνοδεύουν οι : Μελαχροινή Βασιλείου (πιάνο), Θανάσης Ζαχαρούλης (κιθάρα), Στυλιανή Λιναρδή (πιάνο, σαξόφωνο), Γεωργία Σεργίου (πιάνο) και Ευγενία Τραγάκη (θέρεμιν).
Την εκδήλωση πλαισιώνει η λογοτεχνική ομάδα του Συλλόγου.
Σάββατο 18/2/2023 αίθουσα πολλαπλών χρήσεων του Δήμου στο Καρλόβασι και Κυριακή 19/2/2023 αμφιθέατρο Περιφερειακής Ενότητας στο Βαθύ.
Ώρα έναρξης: 8.00.
Γενική είσοδος: 5 ευρώ.

Οι εποχές του έρωτα (Βαθύ, Σάμος)
2023-02-19 20:00

Εν Εσπέρα και Πρωί
2023-02-21 20:00 | Φιλολογικός Σύλλογος Παρνασσός, Πλατεία Καρύτση, Αθήνα, Αττική, Ελλάδα
Το ΕΡΓΑΣΤΗΡΙ ΨΑΛΤΙΚΗΣ θα βρεθεί και πάλι στην αίθουσα του Φιλολογικού Συλλόγου «Παρνασσός» μετά τα δύσκολα χρόνια της πανδημίας covid-19.
Στις 21 Φεβρουαρίου 2023 και ώρα 8:00 μ.μ. θα πραγματοποιήσει συναυλία Βυζαντινής Μουσικής με τίτλο: «ΕΝ ΕΣΠΕΡΑ ΚΑΙ ΠΡΩΙ».
Στην συναυλία θα ερμηνευθούν έργα βυζαντινών και μεταβυζαντινών μελοποιών.
Τους ύμνους προλογίζει ο κύριος Γεώργιος Βέργος, Χειρουργός Ορθοπαιδικός και Πρόεδρος της Βυζαντινής Χορωδίας «Θεόδωρος Φωκαεύς».
Η είσοδος είναι ελεύθερη γιά το κοινό.
Θερμές ευχαριστίες στο Διοικητικό Συμβούλιο του Φιλολογικού Συλλόγου «Παρνασσός».

Ψυχή μου, ψυχή μου Ανάστα
2023-03-27 20:00
Νέα συναυλία θα πραγματοποιήσει η Βυζαντινή – Παραδοσιακή χορωδία «ΘΕΟΔΩΡΟΣ ΦΩΚΑΕΥΣ», με τίτλο «Ψυχή μου, ψυχή μου Ανάστα», στον Ι. Ν. Αγ. Νικολάου Πατρών, τη Δευτέρα 27 Μαρτίου 2023 και ώρα 8.00 μ.μ.
Η μουσική εκδήλωση γίνεται υπό την αιγίδα της Ι. Μ. Πατρών και της Στέγης Ελληνικών Χορωδιών. Στην μουσική εσπερίδα, που είναι αφιερωμένη στην μεγάλη εορτή του Ευαγγελισμού της Θεοτόκου και το Τριώδιον, θα αποδοθούν επίκαιροι Εκκλησιαστικοί ύμνοι. Τον Βυζαντινό χορό διευθύνει ο χοράρχης του, Πρωτοψάλτης του Ι. Ν. Αγ. Σοφίας Πατρών κ. Χαράλαμπος Θεοτοκάτος. Εισαγωγική ομιλία θα γίνει υπό του Πανοσιολογιωτάτου Αρχιμανδρίτου και προϊσταμένου του Ι. Ν. Αγ. Νικολάου Πατρών, π. Ιεροθέου Ανδρουτσοπούλου.
Την παρουσίαση των ύμνων που θα αποδώσει η χορωδία, θα πραγματοποιήσει ο πρόεδρός της κ. Γεώργιος Βέργος. Την εκδήλωση θα τιμήσει με την παρουσία του και θα ευλογήσει ο Σεβασμιώτατος Μητροπολίτης Πατρών κ.κ. Χρυσόστομος, ο οποίος θα πραγματοποιήσει επίκαιρη ομιλία στο κλείσιμό της.

Te Deum laudamus
2023-04-05 20:00
Ορχήστρα Νέων Ελληνικού Ωδείου

με έργα των J. S. Bach, A. Vivaldi, W. A. Mozart, G. Fauré

Μουσική διεύθυνση, Νίκος Καριώτης

Συμμετέχουν

Μαρία Κονταξάκη, Ελισάβετ Κουφοπούλου, Έλενα Τσάτσαρη σοπράνο
Βάσω Καριώτη μετζοσοπράνο
Παναγιώτης Καριώτης μπάσος

Χορωδία του Καλλιτεχνικού Εργαστηρίου «ΜΑΡΣΥΑΣ»
Μικτή Χορωδία του Ελληνικού Ωδείου

Τετάρτη 5 Απριλίου 2023, ώρα 20:00

Α΄ Ελληνική Ευαγγελική Εκκλησία, Λεωφ. Βασιλίσσης Αμαλίας 50, Αθήνα 105 58

Είσοδος ελεύθερη

Πασχαλινή Συναυλία (Καθολική Εκκλησία Ψυχικού)
2023-04-05 20:30
Πασχαλινή Συναυλία του Μουσικού Πολιτιστικού Συλλόγου Ψυχικού “Η Ευτέρπη”, την Τετάρτη 5 Απριλίου 2023 στις 20:30 στην Καθολική Εκκλησία Ψυχικού. Είσοδος ελεύθερη!

Σήμερον κρεμάται επί ξύλου
2023-04-06 19:30
Πέμπτη, 6 Απριλίου, ώρα 7.30 μ.μ., “Σήμερον κρεμάται επί ξύλου”: Η Χορωδία της Εμπορικής Τραπέζης, υπό την διεύθυνση του Μαέστρου Σταύρου Μπερή και η Μεικτή Χορωδία Αγίας Παρασκευής, υπό την διεύθυνση του Μαέστρου Χρήστου Κουτσονίκα, με τον δικό τους μοναδικό τρόπο, θα αποδώσουν Τροπάρια και Ύμνους της Μεγάλης Εβδομάδος, της Ανατολικής Ορθοδόξου Εκκλησίας και της Δυτικής εκκλησιαστικής μουσικής.

Τόπος: αίθουσα εκδηλώσεων 2ου Γυμνασίου Αγίας Παρασκευής (Νεαπόλεως 7).

Παρουσίαση: Βάσω Κουζήγιαννη
Αφήγηση-Απαγγελία: Περσεφόνη Γιαννουλάτου
Στο πιάνο: Κατερίνα Καραμπάτσα και Δημήτρης Χρυσανθακόπουλος

Είσοδος ελεύθερη.

Διοργάνωση: Πολιτιστικός και Αθλητικός Οργανισμός Δήμου Αγίας Παρασκευής (ΠΑΟΔΑΠ)

Περισσότερες πληροφορίες: FB

Musica Sacra (Πάτρα)
2023-04-07 21:00
Λίγες μέρες πριν τη Μεγάλη Εβδομάδα και συγκεκριμένα την ΠΑΡΑΣΚΕΥΗ 07.04.2023 και ώρα 21:00, η χορωδία CANTELENA διοργανώνει για ακόμη μία χρονιά την καθιερωμένη της ΠΑΣΧΑΛΙΝΗ ΣΥΝΑΥΛΙΑ με τίτλο, “MUSICA SACRA”, στον ΚΑΘΟΛΙΚΟ ΙΕΡΟ ΝΑΟ ΑΓΙΟΥ ΑΝΔΡΕΑ ΠΑΤΡΩΝ (Μαιζώνος 81).
Θα παρουσιαστούν έργα όπως, Βυζαντινοί ύμνοι, τροπάρια της Μεγάλης Εβδομάδας, αλλά και έργα σύγχρονης χορωδιακής γραφής τα οποία υπόσχονται να μεταφέρουν στο κοινό της Πάτρας το κλίμα των Άγιων Ημερών.

CANTELENA Χορωδία Πάτρας
Πιάνο: Μαρίνα Μυλωνά

Φλάουτο: Αλεξάνδρα Κοσμά

Διεύθυνση: Ελένη Παπαδοπούλου-Αραβαντινού.
Είσοδος ελεύθερη για το κοινό.

Ορθόδοξη Πολυφωνία 2023 (Πειραιάς)
2023-04-08 19:00
Το Εκκλησιαστικό Συμβούλιο του Ι. Ν. Αγ. Βασιλείου και η Χορωδία Αγ. Βασιλείου Πειραιώς, έχουν την τιμή να σας προσκαλέσουν το Σάββατο του Λαζάρου, 8 Απριλίου 2023, στις 19:00, στη συναυλία “Ορθόδοξη Πολυφωνία 2023”. Η είσοδος είναι ελεύθερη.
Συμμετέχουν οι χορωδίες:
∙Βυζαντινή Χορωδία Ωδείου Ι.Μ.Π.
∙Αγ. Βασιλείου Πειραιώς
∙Manus Apertae
∙Σύγχρονη Έκφραση

Χορωδιακή βραδιά (Πρέβεζα)
2023-04-28 21:00
Χορωδιακή βραδιά διοργανώνει η Χορωδία Πρέβεζας “Αρμονία” την Παρασκευή 28 Απριλίου στις 21.00 στο Πνευματικό Κέντρο της Ι. Μ. Νικοπόλεως και Πρεβέζης.
Επίσημη προσκεκλημένη θα είναι η Φοιτητική Χορωδία του Αμερικανικού Πανεπιστημίου της πόλης Blagoevgrad της Βουλγαρίας, που μαζί με την Μικτή Χορωδία “Αρμονία” θα αποδώσουν ένα ευχάριστο μουσικό πρόγραμμα με την συμμετοχή νέων solist.
Είσοδος Ελεύθερη

1η Εαρινή Συνάντηση Παιδικών-Νεανικών Χορωδιών (Λαμία)
2023-04-29 18:30
Ο Δήμος Λαμιέων, το Δημοτικό Ωδείο Λαμίας και η Δημοτική Παιδική-Νεανική Χορωδία Λαμίας διοργανώνουν την 1η Εαρινή Συνάντηση Παιδικών-Νεανικών Χορωδιών, στο Δημοτικό Θέατρο Λαμίας, το Σάββατο 29 Απριλίου στις 18:30.
Συμμετέχουν οι Χορωδίες:

Παιδική Χορωδία Δ.Ο.Π.Π.Α.Τ Δήμου Ναυπλιέων
Παιδική Χορωδία Ωδείου KODALΥ
Παιδική Χορωδία Σύχρονου Ωδείου Λάρισας
Χορωδία “ALBATROS” Μουσικού Σχολείου Λαμίας
Δημοτική Παιδική-Νεανική Χορωδία Λαμίας

12 Παγκόσμιο Φεστιβάλ Χορωδιών Μιούζικαλ
2023-05-05 - 2023-05-08
Θεσαλονίκη, 5-7/5/2023.

Μεγάλη Χορωδιακή Συναυλία (Αθήνα)
2023-05-11 20:30
Η University of Jamestown Choir (Μαέστρος Dr. J. Aaron McDermid), μαζί με την Μικτή Χορωδία και την Παιδική Χορωδία του Ωδείου Kodály (Μαέστρος Μιχάλης Πατσέας), εμφανίζονται στην αίθουσα του Φ.Σ. “Παρνασσός” (Πλατεία Καρύτση, Αθήνα), την Πέμπτη 11 Μαΐου 2023, στις 20.30, προσφέροντας μια Χορωδιακή πανδαισία στο Αθηναϊκό κοινό.
Είσοδος ελεύθερη!
Αναλυτικές πληροφορίες: εδώ

Επετειακή Συναυλία Πολυφωνικής (Πάτρα)
2023-05-13 20:00 | Συνεδριακό και Πολιτιστικό Κέντρο Πανεπιστημίου Πατρών, Λ. Ιπποκράτους, Πανεπιστημιούπολη Ρίου, Πάτρα, Ρίο, 26504, Ελλάδα
Στην τελική ευθεία βρίσκονται οι προετοιμασίες για τη μεγάλη επετειακή συναυλία της ‘’ΠΟΛΥΦΩΝΙΚΗΣ’’, με την ευκαιρία του εορτασμού των 40 χρόνων από την ίδρυση της [28 Απριλίου 1983] και που θα πραγματοποιηθεί στις 13 Μαΐου 2023 στο Συνεδριακό και Πολιτιστικό Κέντρο του Πανεπιστημίου Πατρών, στις 8 το βράδυ.
Θα λάβουν μέρος ΟΛΑ τα τμήματα του Οργανισμού.
Η επετειακή συναυλία της ΠΟΛΥΦΩΝΙΚΗΣ, θα πραγματοποιηθεί με τη συνδιοργάνωση της ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ και με την ευγενική υποστήριξη του ΠΑΝΕΠΙΣΤΗΜΙΟΥ ΠΑΤΡΩΝ.

1ο Χορωδιακό Φεστιβάλ Λεωνιδίου
2023-05-13 20:00
Ο Δήμος Νότιας Κυνουρίας και η ΔΗ.Κ.Ε.Ν.Κ διοργανώνουν το 1ο Χορωδιακό Φεστιβάλ.
Στις 13 Μαΐου και ώρα 20:00 στη Φάμπρικα Πολιτισμού Λεωνιδίου.
Συμμετέχουν:

Χορωδία Μουσικού Ομίλου Σπάρτης
Δημοτική Χορωδία Νέας Κίου
Χορωδία «Ορφέας» Τρίπολης
Δημοτική Χορωδία N. Κυνουρίας

Χορωδιακό Αφιέρωμα στον Μαέστρο & Συνθέτη Κώστα Ευαγγελάτο
2023-05-13 20:00
Χορωδιακή Συνάντηση αφιερωμένη στη μνήμη του Συνθέτη και Μαέστρου Κώστα Ευαγγελάτου θα πραγματοποιηθεί το Σάββατο 13 Μαΐου και ώρα 20:00 στο Συνεδριακό – Πολιτιστικό Κέντρο «Μίκης Θεοδωράκης», με αφορμή τη συμπλήρωση δύο ετών από τον θάνατό του, τιμώντας την προσφορά του στο Χορωδιακό Τραγούδι.

Συμμετέχουν οι χορωδίες:
– Μικτή χορωδία Δήμου Ελληνικού – Αργυρούπολης
– Μικτή χορωδία Δήμου Αγίας Παρασκευής
– Μικτή χορωδία «Σύγχρονη Έκφραση»
– Μικτή χορωδία Υπαλλήλων Τραπέζης της Ελλάδος (ΣΥΤΕ)

Παλαιολόγεια 2023
2023-05-26 - 2023-05-30
Εκδηλώσεις για τα 570 χρόνια από την Άλωση της Κωνσταντινούπολης
Συμπληρώνονται φέτος 570 χρόνια από την Άλωση της Κωνσταντινούπολης και ο Δήμος Σπάρτης, η Τοπική Κοινότητα Μυστρά, το Νομικό Πρόσωπο Πολιτισμού και Περιβάλλοντος, ο Αθλητικός Οργανισμός του Δήμου Σπάρτης και η Ιερά Μητρόπολη Μονεμβασίας και Σπάρτης, με την συνδρομή της Περιφέρειας Πελοποννήσου, διοργανώνουν εκδηλώσεις με σκοπό να τιμήσουν την υπέρτατη θυσία του τελευταίου Αυτοκράτορα του Βυζαντίου, Κωνσταντίνου Παλαιολόγου και των συν αυτών πεσόντων.
Στις 29 Μαΐου του 1453 έπειτα από δυο ολόκληρους μήνες πολιορκίας, η πρωτεύουσα της Βυζαντινής Αυτοκρατορίας, η Κωνσταντινούπολη, πέφτει στα χέρια των Οθωμανών. Ο θρήνος για την πτώση της, κρατά άσβεστος μέχρι και σήμερα στις καρδιές των Ελλήνων.
Για να τιμήσουν τους ήρωες, και να κρατούν άσβεστη τη πολιτισμική μας ταυτότητα, το Νομικό Πρόσωπο Πολιτισμού και Περιβάλλοντος και ο Αθλητικός Οργανισμός του Δήμου Σπάρτης κατάρτισαν ένα πρόγραμμα παράλληλων εκδηλώσεων που ξεκινάνε τις 26 Μαΐου και θα κορυφωθούν το πρωί της Δευτέρας 29 Μαΐου με την δοξολογία στον Άγιο Δημήτριο στην καστροπολιτεία του Μυστρά και την κατάθεση στεφάνων στον αδριάντα του τελευταίου Αυτοκράτορα!
Πρόγραμμα Δευτέρας 29 Μαΐου
7:00: Αρχιερατική Θεία Λειτουργία Ιερουργούντος του Σεβασμιώτατου Μητροπολίτου Μονεμβασίας και Σπάρτης κ. κ. Ευσταθίου, στον Μητροπολιτικό Ιερό Ναό Αγίου Δημητρίου στον αρχαιολογικό χώρο Μυστρά.
10:00: Πέρας προσέλευσης επισήμων
10:15: Τέλεση μνημοσύνου
10:30: Ομιλία από τον Διδάκτορα του Πανεπιστημίου Γενεύης – Λυκειάρχη Ιονίου Σχολής κ. Μελέτη Η. Μελετόπουλο με θέμα, «Η Άλωση: Κορύφωση μιας διαχρονικής απειλής».
11:15: Τρισάγιο στον Αδριάντα του πεσόντος Αυτοκράτορα
Κατάθεση στεφάνων
Τήρηση ενός λεπτού σιγής στη μνήμη του Αυτοκράτορα και των συν αυτών πεσόντων
Εθνικός Ύμνος
11:45: Μουσικό δρώμενο με τίτλο, «Εδώ Κωνσταντινούπολη»
Μετά το πέρας των εκδηλώσεων ο Δήμος Σπάρτης θα παραθέσει καφέ στο κατάστημα «Κάστρο» στην κεντρική πλατεία Μυστρά.
Όπως κάθε χρόνο οι κυρίες του Λυκείου Ελληνίδων Σπάρτης με τις βυζαντινές ενδυμασίες τους, θα υποδέχονται τους προσκυνητές στον Ιερό Ναό του Αγίου Δημητρίου στην καστροπολιτεία του Μυστρά, ενώ θα παρευρίσκονται και στον ανδριάντα του Κωνσταντίνου Παλαιολόγου κατά την τέλεση του τρισάγιου και την κατάθεση των στεφάνων.
Πρόγραμμα Παράλληλων Εκδηλώσεων
Παρασκευή 26 Μαΐου
Σκοπευτήριο «Γεωργία Δ. Γερουλάκου» (1ο χλμ Ε.Ο. Σπάρτης Καστορείου)
15:00 – 20:00 Σκοπευτικοί Αγώνες Αεροβόλων Όπλων Α΄ Κατηγορίας
Αρχαιολογικός χώρος Μυστρά αρχαιολογικό χώρο Μυστρά
21:30: «Μια βραδιά στην Πόλη». Η Ευανθία Ρεμπούτσικα μας προσκαλεί με τις πολυαγαπημένες της μελωδίες να μας μεταφέρει από τους πολυσύχναστους δρόμους της Κωνσταντινούπολης, στα ονειρικά σοκάκια του Βοσπόρου. Να σημειωθεί, ότι στο χώρο που πραγματοποιείται το πανηγύρι του Μυστρά από τις 8:00 μ.μ. θα υπάρχει λεωφορείο που θα μεταφέρει τους θεατές στον αρχαιολογικό χώρο του Κάστρου, προκειμένου να μην δημιουργηθεί κυκλοφοριακή συμφόρηση στο χώρο της πύλης.
Σάββατο 27 Μαΐου
Σκοπευτήριο «Γεωργία Δ. Γερουλάκου» (1ο χλμ Ε.Ο. Σπάρτης Καστορείου)
9:00 – 19:00 Σκοπευτικοί Αγώνες Αεροβόλων Όπλων Α΄ Κατηγορίας
Τοπική Κοινότητα Μυστρά
18:00: 16ος Παλαιολόγειος Δρόμος
Αρχαιολογικός χώρος Μυστρά
21:00 «Χορωδιακά 2023»: Από το Μουσικό Όμιλο Σπάρτης με τη συμμετοχή της Χορωδίας Παλαιού Φαλήρου, «Ανδρέας Λαζάρου» και της Χορωδίας «Αρμονία» της Πρέβεζας.
Κυριακή 28 Μαΐου
Σκοπευτήριο «Γεωργία Δ. Γερουλάκου» (1ο χλμ Ε.Ο. Σπάρτης Καστορείου)
9:00 Σκοπευτικοί Αγώνες Αεροβόλων Όπλων Α΄ Κατηγορίας15:00 Απονομές Επάθλων
Ινστιτούτο Έρευνας Βυζαντινού Πολιτισμού Μυστρά
10:00: Ημερίδα με θέμα: «Ηθικές, Κοινωνικές και Πολιτικές Αξίες από την Αρχαιότητα στο Βυζάντιο και στον Νεότερο Ελληνισμό»
Πνευματική Εστία Σπάρτης
19:00: Παρουσίαση του Λευκώματος «Αγία Σοφία. Οι Ναοί της του Θεού Σοφίας ανά τον Κόσμο» και έκθεση φωτογραφίας «Οι Ναοί της Αγίας Σοφίας στον Κόσμο»
Η είσοδος σε όλες τις εκδηλώσεις είναι ελεύθερη.

6ο Εργαστήριο Διεύθυνσης Χορωδίας & Σεμινάριο (Πρέβεζα)
2023-06-01 - 2023-06-05
Στα πλαίσια του 41ου Διεθνούς Χορωδιακού Φεστιβάλ Πρέβεζας θα πραγματοποιηθεί το 6ο εργαστήριο σεμινάριο για Μαέστρους-Διευθυντές χορωδίας, από τις 1 έως και τις 4 Ιουλίου 2023 στην Πρέβεζα.
